wickkiey/tamil-wikipedia-chunked huggingface dataset:
# ஆம்பன் புயல்

## முன்னேற்பாடுகள்

ஆம்பன் புயலால் ஏற்படக்கூடும் நிலைமையை சமாளிக்க, தொடர்புடைய மாநிலங்கள் மற்றும் மத்திய அமைச்சகங்கள்/முகமைகள் ஆகியவற்றின் தயார் நிலையை, பிரதமர் நரேந்திர மோதி ஆய்வு செய்தார். இந்திய அரசின் மூத்த அதிகாரிகள், இந்திய வானிலைத் துறை, தேசியப் பேரிடர் மேலாண்மை ஆணையம் மற்றும் தேசியப் பேரிடர் நிவாரணப் படையின் அதிகாரிகளோடு மத்திய உள்துறை அமைச்சரான அமித் சாவும் இந்த கூட்டத்தில் பங்கேற்றார். புயலின் வழியில் உள்ள பகுதிகளில் வசிக்கும் மக்களை முழுவதுமாக பாதுகாப்பான இடங்களுக்கு வெளியேற்றத் தேவையான அனைத்து நடவடிக்கைகளையும் எடுக்குமாறும், அத்தியாவசியப் பொருள்களின் விநியோகத்தை தேவையான அளவில் பராமரிக்குமாறும் பிரதமர் அறிவுறுத்தினார்.  
மின்சாரம், தொலைத்தொடர்பு ஆகிய அத்தியாவசிய சேவைகளுக்கு பாதிப்பு ஏற்பட்டால், அதை சரி செய்யத் தேவையான முன்னேற்பாடுகளை செய்யுமாறும், அவற்றின் தயார்நிலையை சரியான நேரத்தில் ஆய்வு செய்து பாதிப்பு ஏற்படும் பட்சத்தில் சேவைகளை விரைவில் தொடர அனைத்து நடவடிக்கைகளை எடுக்குமாறும் தொடர்புடைய அனைவரும் அறிவுறுத்தப்பட்டனர்.  
நிவாரண மற்றும் மீட்பு நடவடிக்கைகளுக்காக இந்தியக் கடலோரக் காவல் படையும், கடற்படையும், கப்பல்களையும், உலங்கு வானூர்திகளையும் தயார்படுத்தின. இந்த மாநிலங்களில் உள்ள இராணுவம் மற்றும் விமானப் படை அலகுகளும் தயார்நிலையில் வைக்கப்பட்டன.  
ஒடிசாவுக்கும், மேற்கு வங்காளத்திற்கும் 25 குழுக்களை தேசியப் பேரிடர் நிவாரணப் படையை அனுப்பியது. கூடுதலாக 12 குழுக்கள் தயார் நிலையில் உள்ளன. படகுகள், மரம் வெட்டும் கருவிகள், தொலைத் தொடர்பு கருவிகள் உள்ளிட்ட தேவைப்படும் பொருள்கள் இந்தக் குழுக்களுக்குத் தரப்பட்டன.  
தொடர்புடைய அனைத்து மாநிலங்களுக்கும் தொடர் அறிக்கைகளை சமீபத்திய முன்னறிவுப்புகளோடு இந்திய வானிலை ஆய்வுத் துறை வழங்கி வருகிறது. மாநில அரசோடு, மத்திய உள்துறை அமைச்சகமும் தொடர்ந்து தொடர்பில் இருந்தது.
# ஆம்பன் புயல்

## புயல் கரையைக் கடந்த விதம்

மே 20, 2020 அன்று பிற்பகல் முதல் புயல் கரையைக் கடக்கத் தொடங்கியது. புயல் பிற்பகல் 2.30 மணிக்கு கரையைக் கடக்க தொடங்கிய நிலையில் கரையை கடந்து முடிக்க 4 மணிநேரத்திற்கும் அதிகமானது. மேற்குவங்கத்தின் கடல் பகுதி மட்டுமின்றி, வங்கதேசத்தின் கடல் பகுதி வழியாகவும் ஆம்பன் புயல் கரையை கடந்தது. மேற்குவங்கத்தில் புயல் கரையை கடந்த பகுதி சுந்தரவனக்காடுகள் அதிகம் கொண்ட பகுதியாகும். ஆம்பன் புயல் கரையை கடந்தபோது, கொல்கத்தாவில் கடும் புயல் காற்று வீசியது. மேற்கு வங்க கடலோராத்தில் 5 மீ்ட்டர் உயரத்திற்கு கடல் அலைகள் எழுப்பின. காற்றின் வேகம் மணிக்கு 155-165 கிலோ மீட்டராக இருந்தது. வேகம் படிப்படியாக அதிகரித்து மணிக்கு 185 கிலோ மீட்டராக உயர்ந்தது. கூக்ளி, கொல்கத்தா, ஹவுரா ஆகிய பகுதிகளிலும் பலத்த காற்று வீசியது. புயல் கரையை கடந்தபகுதியில் பலத்த சேதமும், பலத்த மழையும் பெய்தது. பல இடங்களில் மின்சாரம் தடைப்பட்டது.
# ஆம்பன் புயல்

## பாதிப்பு

### இலங்கை

ஆம்பன் புயல் வலுப்பெற்றதால், இலங்கையில் பலத்த மழை மற்றும் காற்று வீசியது. மே 16 அன்று கேகாலையில் 24 மணி நேரத்தில், மொத்தம் மழைப்பொழிவு 214 மிமீ (8.4 அங்குலம்) பதிவாகியது. கடுமையான மழையால் வெள்ளம் மற்றும் நிலச்சரிவு காரணமாக இரண்டு பேர் பலியாயினர், மேலும் ஐந்து பேர் காயமடைந்தனர். 500க்கும் மேற்பட்ட வீடுகள், பொலன்னறுவையில் 145 வீடுகள் உட்பட பலத்த காற்றால் சேதமடைந்தன.
# ஆம்பன் புயல்

## பாதிப்பு

### இந்தியா

#### தமிழ்நாடு

தமிழ்நாட்டில் பல மாவட்டங்களில் பலத்த மழை பெய்தது. இராமநாதபுரம் மாவட்டத்தில் புயல் காற்று வீசியதால் சுமார் 100 மீன்பிடி படகுகள் சேதமடைந்தன.
# ஆம்பன் புயல்

## பாதிப்பு

### இந்தியா

#### புதுச்சேரி

புதுச்சேரியை ஒட்டியுள்ள பொம்மையார்பாளையத்தில் கடற்கரையோரம் இருந்த 2 வீடுகள் சேதமடைந்தன. ஆம்பன் புயல் எதிரொளியால் கடல் சீற்றமாகவும், வழக்கத்துக்கு மாறாக பல மீட்டர் உயரத்துக்கு அலைகள் எழும்பின. கடல் சீற்றம் காரணமாக மீனவர்கள் யாரும் மீன்பிடிக்கச் செல்லாததால் படகுகள் கரையிலேயே நிறுத்தப்பட்டிருந்தன.
# ஆம்பன் புயல்

## இதனையும் காண்க

- 1999 ஒடிசா புயல்
- போனி புயல்
- பைலின் புயல்
# ஹேமந்தா முகர்ஜி

**ஹேமந்தா முகர்ஜி ( Hemanta Mukherjee)** (பிறப்பு: 1920 சூன் 16 - இறப்பு: 1989 செப்டம்பர் 26) மேலும் **ஹேமந்த் குமார்** என்று அறியப்படும் இவர் ஓர் இந்திய இசை இயக்குநரும் மற்றும் பாடகரும் ஆவார். இவர் பெங்காலி, இந்தி மற்றும் பிற இந்திய மொழிகளில் பாடியுள்ளார். இவர் ரவீந்திர சங்கீதத்தின் கலைஞராக இருந்தார். சிறந்த ஆண் பின்னணி பாடகருக்கான இரண்டு தேசிய விருதுகளை வென்றுள்ளார்.
# ஹேமந்தா முகர்ஜி

## ஆரம்ப கால வாழ்க்கை

ஹேமந்தா வாரணாசியில் பிறந்தார். இவரது தாய்வழி தாத்தா ஒரு முன்னணி மருத்துவராவார். தந்தைவழி பக்கத்தில் இருந்து இவரது குடும்பத்தினர் மேற்கு வங்காளத்தின் பாகாரு பகுதியைச் சேர்ந்தவர்கள் . அவர்கள் 1900 களின் முற்பகுதியில் கொல்கத்தாவுக்கு குடிபெயர்ந்தனர். ஹேமந்தா அங்கு வளர்ந்து நசிருதீன் பள்ளியிலும் பின்னர் பவானிபூர் பகுதியின் மித்ரா நிறுவன பள்ளியிலும் பயின்றார். அங்கு இவர் தனது நீண்டகால நண்பர் சுபாசு முகோபாத்யாயை சந்தித்தார், பின்னர் இவர் ஒரு பெங்காலி கவிஞரானார். இந்த நேரத்தில், பிரபல எழுத்தாளர் சந்தோஷ்குமார் கோசுடன் நட்பை வளர்த்துக் கொண்டார். அந்த நேரத்தில், ஹேமந்தா சிறுகதைகள் எழுதினார், சந்தோஷ்குமார் கவிதைகள் எழுதினார். சுபாஷ் முகோபாத்யாய் பாடல்களைப் பாடினார்.  
இடைநிலை தேர்வுகளில் (12 ஆம் வகுப்பு) தேர்ச்சி பெற்ற பிறகு, ஹேமந்தா ஜாதவ்பூரில் உள்ள வங்காள தொழில்நுட்ப நிறுவனத்தில் பொறியியல் படிப்பில் சேர்ந்தார். இவரது தந்தையின் ஆட்சேபனை காரணமக, இசைத் தொழிலைத் தொடர கல்வியை விட்டுவிட்டார். இவர் சிறுது காலம் இலக்கியத்தை முயற்சித்தார். மேலும் *தேஷ்* என்ற புகழ்பெற்ற பெங்காலி இதழில் ஒரு சிறுகதையை வெளியிட்டார். ஆனால் 1930களின் பிற்பகுதியில் இவர் முழுக்க முழுக்க இசையில் உறுதியாக இருந்தார்.
# ஹேமந்தா முகர்ஜி

## ஆரம்பகால இசை வாழ்க்கை

இவரது நண்பர் சுபாஸ் முகோபாத்யாயின் செல்வாக்கின் கீழ், ஹேமந்தா தனது முதல் பாடலை அகில இந்திய வானொலியில் 1935 இல் பதிவு செய்தார். ஹேமந்தாவின் இசை வாழ்க்கையை முதன்மையாக பெங்காலி இசைக்கலைஞர் சைலேஷ் தத்தகுப்தா வழிநடத்தினார் . ஹேமந்தா தனது ஆரம்ப வாழ்க்கையில் பிரபல வங்காள பாடகர் பங்கஜ் முல்லிக்கைப் பின்தொடர்ந்தார். இதற்காக இவருக்கு "சோட்டோ பங்கஜ்" என்று செல்லப்பெயர் சூட்டப்பட்டது. 1980களின் முற்பகுதியில் தொலைக்காட்சியில் ஒரு நேர்காணலில், உமாத் பயாஸ் கானின் மாணவர் பானிபூசன் பானர்ஜியிடமிருந்து பாரம்பரிய இசைப் பயிற்சியை பெற்றதாக ஹேமந்தா குறிப்பிட்டிருந்தார். ஆனால் உஸ்தாத்தின் அகால மரணத்தால் இவரது பயிற்சி குறைக்கப்பட்டது.  
1937 ஆம் ஆண்டில், ஹேமந்தா தனது முதல் கிராமபோன் வட்டை கொலம்பியா நிறுவனத்தில் கீழ் கொண்டு வந்தார். சைலேஷ் தத்தகுப்தா என்பவர் இசையமைக்க பாடல் வரிளை நரேஷ் பட்டாச்சார்யா என்பவர் எழுதியிருந்தார். அதன்பிறகு, ஒவ்வொரு ஆண்டும் 1984 வரை இந்திய கிராமபோன் கம்பெனி திரைப்படம் அல்லாத வட்டுகளை பதிவு செய்தது.
# ஹேமந்தா முகர்ஜி

## குடும்பம்

ஹேமந்தாவுக்கு மூன்று சகோதரர்களும், நீலிமா என்ற ஒரு சகோதரியும் இருந்தனர். இவரது அண்ணன் தாராஜோதி பெங்காலி மொழியில் சிறுகதை எழுத்தாளர் ஆவார். இவரது தம்பி அமல் முகர்ஜி சில பெங்காலி திரைப்படங்களுக்காக பாடியும் இசையமைத்தும் இருந்தார். இவர் 1960களில் ஒரு சில பெங்காலி பாடல்களைப் பதிவுசெய்தார்  
1945 ஆம் ஆண்டில், ஹேமந்தா பெலா முகர்ஜி என்பவரை மணந்தார் (ஜூன் 25, 2009),
# சிர்கோனோலைட்டு

**சிர்கோனோலைட்டு** (*Zirconolite)* என்பது CaZrTi<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்
கால்சியம் சிர்கோனியம் தைட்டனேட்டு கனிமம் என்று இது வகைப்படுத்தப்படுகிறது. கனிமத்தின் சில மாதிரிகளில் தோரியம், யுரேனியம், சீரியம், நையோபியம் மற்றும் இரும்பு போன்ற தனிமங்களும் கலந்திருக்க சாத்தியம் உள்ளது. தோரியம் அல்லது யுரேனியம் இருப்பதால் இக்கனிமம் கதிரியக்கத் தன்மையைப் பெறுகிறது. பெரும்பாலும் கருப்பு அல்லது பழுப்பு நிறத்தில் காணப்படுகிறது.
# ஆப்ருசெவைட்டு

**ஆப்ருசெவைட்டு** *(Obruchevite)* என்பது (Y,◻)2Nb2O2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆக்சியிட்ரோபைரோகுளோர்-(Y) அல்லது இட்ரோபைரோகுளோர் என்ற பெயர்களாலும் இக்கனிமம் அழைக்கப்படுகிறது. பைரோகுளோர் கனிமக் குழுவைச் சேர்ந்த பூச்சியம் இணைதிறன் கனிமம் என்று கருதப்பட்டாலும் இன்னும் ஏற்றுக் கொள்ளப்படவில்லை.  
இட்ரோபைரோகுளோர்-(Y) என்ற பெயர் 1957 ஆம் ஆண்டு காலிட்டா மற்றும் எர்சிட்டு மற்றும் பலரால் அழைக்கப்பட்டது. கனிமத்தின் நிலை உறுதிப்படுத்தப்படாத காரணத்தினால் அப்பெயர் வழக்கற்றுப் போய்விட்டது. இட்ரோபைரோகுளோர்-(Y) என்ற பெயர் திண்டில் & பிரேக்சு என்பவர்களால் சூட்டப்பட்டது என்றாலும் அது அசலாக ஆக்சியிட்ரோபைரோகுளோர்-(Y)" என்பதற்கே பொருந்தும்.
# கீழத்தானியம் மாவயல் காட்டு அய்யனார் கோயில்

**கீழத்தானியம் மாவயல் காட்டு ஐயனார் கோயில்** என்பது தமிழ்நாட்டில் புதுக்கோட்டை மாவட்டம், கீழத்தானியம் ஊராட்சியில் அமைந்துள்ள ஐயனார் கோயிலாகும்.
# கீழத்தானியம் மாவயல் காட்டு அய்யனார் கோயில்

## திருவிழா

பிரசித்தி பெற்ற இக்கோயிலில் ஆண்டுதோறும் தமிழ் மாதமான ஆடியில் திருவிழா நடைபெறும். முதல் நாள் காப்பு கட்டுதலுடன் தொடங்கப்படும் இத்திருவிழா 10 நாட்களுக்கு நடைபெறும். மண்டகப்படிதாரர்களின் சார்பில் பல்வேறு வாகனங்களில் சுவாமி வீதியுலாவும், கலை நிகழ்ச்சிகளும் நடைபெறும். திருவிழாவின் முக்கிய நிகழ்ச்சியாகத் தேரோட்டமானது 9ஆம் நாள் நடைபெறும். தேரோட்டத்தின் அன்று ஐயனார் சிறப்பு அலங்காரத்தில் தேரில் எழுந்தருளுவார். மேளதாளம் முழங்க வாண வேடிக்கைகளுடன் பக்தர்கள் வடம் பிடித்துத் தேரை முக்கிய வீதிகளின் வழியாக இழுத்துச் செல்வர். 10ஆம் நாள் மஞ்சள் நீராட்டு விழாவுடன் திருவிழா நிறைவு பெறும். இவ்விழாவில் சுற்றுவட்டார மக்கள் கலந்து கொள்கின்றனர்.
# கீழத்தானியம் மாவயல் காட்டு அய்யனார் கோயில்

## ஏறுதழுவல்

இக்கோயிலில் ஆண்டு தோறும் ஏறுதழுவல் போட்டி நடைபெறுகிறது.
# வார்ப்புரு:Infobox tropical cyclone current/doc

### Usage

<pre>
</pre>
# அக்ரினியரைட்டு

**அக்ரினியரைட்டு** *(Agrinierite)* என்பது (K<sub>2</sub>(Ca,Sr)(UO<sub>2</sub>)3O<sub>3</sub>(OH)2•5H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். யுரேனியப் படிவுகளின் ஆக்சிசனேற்ற மண்டலத்தில் பெரும்பாலும் அக்ரினியரைட்டு காணப்படுகிறது. பொதுவாக இக்கனிமம் ஆரஞ்சு நிறத்தில் கிடைக்கிறது. 1928 முதல் 1971 ஆம் ஆண்டு வரையிலான காலத்தில் வாழ்ந்த பொறியாளர் என்றி அக்ரினியர் நினைவாக கனிமத்திற்கு இப்பெயரிடப்பட்டது. இவர் பிரான்சு நாட்டின் அணுசக்தி ஆணையத்தின் கனிமவியல் ஆய்வகத்தில் பொறியாளராகப் பனிபுரிந்தார்.
# குறைமாவு உணவு

**குறைமாவு உணவு முறை** என்பது சராசரி உணவிலுள்ள மாவுச்சத்தை விடக் குறைவான மாவுச்சத்தைப் பரிந்துரைக்கும் உணவுமுறையாகும். இம்முறையில் மாவுச்சத்து மிகுந்த ரொட்டி, சர்க்கரை, பாஸ்த்தா போன்றவற்றின் அளவு கட்டுப்படுத்தப்பட்டு அதற்கு ஈடாக கொழுப்புச்சத்தும் புரதமும் உள்ள உணவுகளும் (இறைச்சி, மீன், முட்டை, பாலாடைக்கட்டி, விதைகள் போன்றன) நார்ச்சத்து மிகுந்தும் மாவுச்சத்து மிகக்குறைந்தும் உள்ள கீரை, காய்கறிகள் அதிகம் சேர்த்ததுக்கொள்ளப்பட வேண்டும்.  
எந்த அளவு மாவுச்சத்து உள்ள உணவு குறைமாவு உணவு என்பதற்குச் சரியான வரையறை இல்லை எனினும் அமெரிக்க நிறுவனம் ஒன்று உணவில் 20%க்கும் கீழே மாவுச்சத்து இருப்பின் அது குறைமாவு உணவு என்று கூறுகிறது.
# இந்தியாவில் உள்ள பௌத்தக் குடைவரைகள்

இந்தியக் குடைவரைக் கட்டிடக்கலையில் **பௌத்தக் குடைவரைகள்** முக்கியமானவை. உலகளவிலும் இக்குடைவரைகள் இவற்றின் சிறப்பான கட்டிடக்கலைக்காக அறியப்படுகின்றன. இந்தியாவில் ஏறத்தாழ 1,500 குடைவரைக் கோவில்கள் உள்ளன. இவற்றில் 1000 குடைவரைகள் பௌத்தர்களாலும், 300 இந்துக்களாலும் 200 சமணர்களாலும் உருவாக்கப்பட்டவை.  
இந்தியாவில் உள்ள குடைவரைக் கோவில்களுள் பழமையானது பொது ஊழிக்கு 3 நூற்றாண்டுகளுக்கு முன் உருவாக்கப்பட்ட பீகாரின் பராபர் குகைகள் ஆகும். இது பேரரசர் அசோகராலும், அவரது பேரனாலும் கட்டப்பட்டது. இதைத் தவிர அதிகமான பௌத்தக் குகைகள் இந்தியாவின் மேற்குப் பகுதியில் தக்காண மேட்டுநிலத்தைச் சுற்றியுள்ளன. கர்லா குகைகள், பாஜா குகைகள், பேட்சே குகைகள் போன்ற முற்காலத்தில் கட்டப்பட்ட கோவில்களுக்குச் சான்றாக விளங்குகின்றன. எல்லோரா மற்றும் அஜந்தா குடைவரைகள் பிற்காலத்தில் கட்டப்பட்டது. நுட்பமான வேலைப்பாடுகளைக் கொண்டது.  
தொடக்ககாலத்தில் இயற்கையாக அமைந்த குடைவரைகளில் தூபிகள் கட்டப்பட்டன. பிற்காலத்தில் செயற்கையாக மலைகளைக் குடைந்து கோவில்கள் கட்டப்பட்டன.
# ஜம்மு காஷ்மீர் பொதுப் பாதுகாப்புச் சட்டம், 1978

**ஜம்மு காஷ்மிர் பொதுப் பாதுகாப்புச் சட்டம், 1978** (**Jammu and Kashmir Public Safety Act, 1978** (**PSA**) இந்தியாவின் வடக்கில் உள்ள ஜம்மு காஷ்மீர் மாநிலத்தில் பாதுகாப்பு அல்லது பொது ஒழுங்கை பராமரிப்பதற்கு எதிராக தீங்கு விளைவிப்பதைத் தடுப்பதற்கு ஒரு நபரை காவலில் வைக்கப்படும் ஒரு தடுப்புக் காவல் சட்டமாகும். இது இந்திய அரசு இயற்றிய 1980 தேசியப் பாதுகாப்புச் சட்டம் போன்றதே. சேக் அப்துல்லா ஜம்மு காஷ்மீர் மாநில முதல்வராக இருந்தபோது இச்சட்டம் இயற்றப்பட்டது.
# ஜம்மு காஷ்மீர் பொதுப் பாதுகாப்புச் சட்டம், 1978

## சட்டத்தின் மையக் கருத்துக்கள்

- மாவட்ட நீதிபதி தகுதியில் உள்ள காவல்துறை ஆணையாளர் அல்லது மாவட்ட ஆட்சியர்களே இந்தச் சட்டத்தின் கீழ் நடவடிக்கை எடுக்கலாம்.  
- 2012-அம் ஆண்டில் இந்தச் சட்டத்தின் கீழ் 18 வயதுக்குட்பட்டவர்களைக் கைது செய்யக் கூடாது என்று மாற்றம் செய்யப்பட்டது. பொது பாதுகாப்புச் சட்டத்தின் கீழ் ஒருவர் கைது செய்யப்பட்ட 4 வாரங்களுக்குள் ஆலோசனை குழு ஒன்று அமைக்கப்படும். 8 வாரங்களுக்குள் கைதானவர்கள், சரியான காரணத்தின் அடிப்படையில் கைது செய்யப்பட்டுள்ளனரா என்பது குறித்து இந்தக் குழு ஆராயும். சரியான காரணம் இருப்பின் 12 மாதங்கள் முதல் 2 வருடங்கள் தடுப்புக் காவலிலிருந்து வெளியே வர முடியாது.  
- இந்தச் சட்டத்தின் கீழ் கைது செய்யப்படும் ஒரு நபரை 2 ஆண்டுகள் வரை எவ்வித விசாரணையின்றி தடுப்புக் காவலில் வைக்க முடியும். மேலும் கைது செய்யப்பட்டவரை நீதிமன்றத்தில் ஆஜர்படுத்தப்பட வேண்டியதில்லை. தடுப்புக்காவல் என்பது பாதுகாப்பானது, தண்டனைக்குரியது அல்ல.
# ஜம்மு காஷ்மீர் பொதுப் பாதுகாப்புச் சட்டம், 1978

## 2019 - 2020 ஆண்டுகளில் பொதுப் பாதுகாப்புச் சட்டம்

இந்திய நாடாளுமன்றம் ஆகஸ்டு, 2019-இல் 2019-இல் ஜம்மு காஷ்மீர் மறுசீரைமைப்புச் சட்டத்தை இயற்றிய போது, ஜம்மு காஷ்மீரின் பொது அமைதிக்காக, காஷ்மீர அரசியல் தலைவர்கள் மற்றும் பிரிவினைவாதிகளை, ஜம்மு காஷ்மீர் ஆளுநர் இந்தப் பொதுப் பாதுகாப்புச் சட்டத்தின் கீழ் அவரவர் வீடுகளில் தடுப்புக் காவலில் வைக்கப்பட்டனர். பரூக் அப்துல்லா, உமர் அப்துல்லா, மெகபூபா முப்தி முதலியவர்கள் 6 மாதங்கள் வீட்டுச் சிறையில் வைக்கப்பட்டிருந்தனர். பின்னர் பொதுப் பாதுகாப்புச் சட்ட்டத்தின் கீழ் அவரவர் வீடுகளில் மார்ச் 2020 வரை தடுத்து வைக்கப்பட்டனர்.
# தேசியப் பாதுகாப்புச் சட்டம் (இந்தியா)

**தேசியப் பாதுகாப்புச் சட்டம், 1980* (**National Security Act of 1980*') இந்தியப் பிரதமராக இந்திரா காந்தி இருந்த போது, இந்திய நாடாளுமன்றத்தின் மக்களவை மற்றும் மாநிலங்களவையில் 23 செப்டம்பர் 1980 அன்று இச்சட்டம் இயற்றப்பட்டது. 27 டிசம்பர் 1980 அன்று முதல் இது சட்டமானது. இச்சட்டம் 18 பிரிவுகளைக் கொண்டது. இச்சட்டத்தின் கீழ் ஒரு நபரை எவ்வித விசாரணையின்றி தடுப்புக் காவலில் வைப்பதற்கு இந்திய அரசு மற்றும் மாநில அரசுகளுக்கு அதிகாரம் வழங்குகிறது.  
இச்சட்டத்தின் நோக்கம் "சில சந்தர்ப்பங்களில் தடுப்புக் காவலில் வைப்பதற்கும் அதனுடன் தொடர்புடைய விஷயங்களுக்கும்" ஆகும். இது ஜம்மு-காஷ்மீர் தவிர முழு இந்தியாவிற்கும் பொருந்தும். தேசிய பாதுகாப்புச் சட்டத்தின்படி, ஒரு நபரைத் தடுத்து வைப்பதற்கான காரணங்கள் பின்வருமாறு:
# தேசியப் பாதுகாப்புச் சட்டம் (இந்தியா)

## சட்டத்தின் செயல்பாடுகள்

- இந்தியாவின் பாதுகாப்பு, வெளிநாட்டு சக்திகளுடனான இந்தியாவின் உறவுகள் அல்லது இந்தியாவின் பாதுகாப்பிற்கு எந்த வகையிலும் பாரபட்சமற்ற முறையில் செயல்படுவது.  
- இந்தியாவில் எந்தவொரு வெளிநாட்டினரும் தொடர்ந்து இருப்பதை ஒழுங்குபடுத்துதல் அல்லது அவர் இந்தியாவில் இருந்து வெளியேற்றப்படுவதற்கான ஏற்பாடுகளைச் செய்வதற்கான நோக்கத்துடன் செயல்படுவது.  
- மாநிலத்தின் பாதுகாப்பிற்கு பாரபட்சமற்ற வகையில் செயல்படுவதிலிருந்தோ அல்லது பொது ஒழுங்கைப் பராமரிப்பதற்கு எந்தவொரு விதத்திலும் பாரபட்சமற்ற முறையில் செயல்படுவதிலிருந்தோ அல்லது சமூகத்திற்குத் தேவையான பொருட்கள் மற்றும் சேவைகளைப் பராமரிப்பதில் எந்தவொரு விதத்திலும் பாரபட்சமற்ற முறையில் செயல்படுவதிலிருந்தும் அவர்களைத் தடுப்பது அவசியம். எனவே செய்ய.  
- தேசிய பாதுகாப்புச் சட்டத்தின் கீழ், ஒரு நபரை 12 மாதங்கள் வரை காரணம் இன்றி தடுத்து வைக்க முடியும்; ஒரு நபரை இச்சட்டத்தின் கீழ் தடுத்து வைக்கப்பட்டுள்ளதாக மாநில அரசு அறிவிக்க வேண்டும்.  
- தேசிய பாதுகாப்பு சட்டத்தின் கீழ் தடுத்து வைக்கப்பட்டுள்ள ஒரு நபருக்கு எதிரான குற்றச்சாட்டுகள் தெரிவிக்கப்படாமல் 10 நாட்கள் கைது செய்யப்படலாம். தடுத்து வைக்கப்பட்டுள்ள நபர் உயர் நீதிமன்ற ஆலோசனைக் குழுவின் முன் மேல்முறையீடு செய்யலாம், ஆனால் விசாரணையின் போது அவர்களுக்கு ஒரு வழக்கறிஞரை அனுமதிக்க முடியாது.  
- பீம் சேனைத் தலைவர் சந்திரசேகர் ஆசாத் 15 மாதங்கள் இச்சட்டதின் கீழ் தடுத்து வைக்கப்பட்டிருந்தபோது, தேசிய பாதுகாப்புச் சட்டம் ஒரு முக்கிய பேசு பொருளாக மாறியது. அதே போல் மணிப்பூர் பத்திரிகையாளர் கிஷோரேச்சந்திர வாங்கேம், முதலமைச்சர் என். பிரேன் சிங்கை விமர்சிக்கும் வீடியோக்கள் தொடர்பாக இச்சட்டத்தின் கீழ் வழக்கு பதிவு செய்யப்பட்டது.  
- காவல்துறையினர் பயன்படுத்தும் விதத்தில் தேசியப் பாதுகாப்புச் சட்டம் பலமுறை விமர்சனங்களுக்கு உள்ளாகியுள்ளது. உத்தரப் பிரதேச முதல்வராக யோகி ஆதித்யநாத் முதல்வராக பதவியேற்ற ஒரு ஆண்டிற்குள், தேசிய பாதுகாப்புச் சட்டத்தின் கீழ் 160 பேரை தடுத்து வைத்திருப்பதாக உத்தரபிரதேச அரசு 2018 ஜனவரியில் ஒரு அறிக்கையை வெளியிட்டது.  
- 2001-ஆம் ஆண்டின் சட்ட ஆணைய அறிக்கையின்படி, இந்தியாவில் 14,57,779 தடுப்புச் சட்டங்களின் கீழ் கைது செய்யப்பட்டதாக தெரிவிக்கிறது.
# பொட்டாசியம் ஐதரசன் தாலேட்டு

**பொட்டாசியம் ஐதரசன் தாலேட்டு** *(Potassium hydrogen phthalate)* என்பது C<sub>8</sub>H<sub>5</sub>KO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அமில உப்புச் சேர்மமான இது வெண்மை நிறத் தூளாக, நிறமற்ற படிகங்களாக, நிறமற்ற நீர்மமாக, அயனத் திண்மமாக தோன்றுகிறது. தாலிக் அமிலத்தின் மோனோபொட்டாசியம் உப்பு என்று வகைப்படுத்தப்படுகிறது. அமில-கார தரம்பார்த்தலில் பொட்டாசியம் ஐதரசன் தாலேட்டு முதன்மை திட்டக் கரைசலாகப் பயன்படுத்தப்படுகிறது. ஏனெனில் இது திண்மமாகவும் காற்றில் நிலைப்புத் தன்மையும் கொண்டிருப்பதாலும் நீரையும் உறிஞ்சாது என்பதாலும் துல்லியமாக அளந்தறிய எளிதில் முடிகிறது. இதே காரணங்களுக்காக pH மீட்டர்களை அளவீடு செய்வதற்கான முதன்மை திட்டக்கரைசலாகவும் இது பயன்படுத்தப்படுகிறது. தவிர, கரைசல் நிலையில் இதன் pH மிகவும் நிலையானது என்பதும் குறிப்பிடத்தக்கதாகும். வெப்ப எடையளவியல் பகுப்பாய்வுகளிலும் இது திட்டக் கரைசலாகப் பயன்படுகிறது. .
பொட்டாசியம் ஐதரசன் தாலேட்டு தண்ணீரில் முழுமையாகப் பிரிகையடைந்து பொட்டாசியம் (K+) நேர்மின் அயனியையும் ஐதரசன் தாலேட்டு எதிர்மின் அயனியையும் கொடுக்கிறது.  
: KHP + H<sub>2</sub>O K<sup>+</sup> + HP<sup>−</sup>  
பின்னர் ஒரு பலவீனமான அமிலமாக ஐதரசன் தாலேட்டு தண்ணீருடன் தலைகீழாக வினைபுரிந்து ஐதரோனியம் (H3O +) மற்றும் தாலேட்டு அயனிகளைக் கொடுக்கிறது.  
: HP<sup>−</sup> + H<sub>2</sub>O P<sup>2−</sup> + H<sub>3</sub>O<sup>+</sup>  
ஐதரோகுளோரிக் அமிலம் அல்லது சோடியம் ஐதராக்சைடுடன் சேர்க்கப்பட்டு பொட்டாசியம் ஐதரசன் தாலேட்டு தேவைக்கேற்ப ஒரு தாங்கல் கரைசலாகவும் பயன்படுத்தப்படுகிறது.  
மொத்த கரிமக் கார்பன் சோதனைகளில் பயனுள்ள திட்டக் கரைசலாக இது பயன்படுத்தப்படுகிறது. பெரும்பாலான மொத்த கரிமக் கார்பன் பகுப்பாய்விகள் கார்பன் டை ஆக்சைடு மற்றும் தண்ணீருக்கு கரிமச்சேர்மங்களின் ஆக்சிசனேற்றத்தை அடிப்படையாகக் கொண்டவையாகும். கார்பன் டை ஆக்சைடின் அளவைக் கொண்டு இவை அளவீடு செய்யப்படுகின்றன. பல மொத்த கரிமக் கார்பன் பகுப்பாய்வு ஆய்வாளர்கள் சோதிக்கப்படவேண்டிய கருவிகளை இரண்டு வகையான தரங்களுடன் சோதிக்க பரிந்துரைக்கின்றனர்: ஒன்று பொதுவாக ஆக்சிசனேற்றத்துக்கு எளிதானது மற்றொன்று ஆக்சிசனேற்றத்துக்கு கடினமானது. . முதலாவதற்கு பொட்டாசியம் ஐதரசன் தாலேட்டும் பிந்தையதற்கு பென்சோகுயினோனும் பரிந்துரைக்கப்படுகிறது.
# கோ. ரா. கோபிநாத்

## பின்னணி மற்றும் ஆரம்ப வாழ்க்கை

கோபிநாத் நவம்பர் 13, 1951 அன்று மண்டியாவின் மெல்கோட்டில் பிறந்தார், கோரூரில் (கர்நாடகாவின் ஹாசன் மாவட்டத்தில் ஒரு தொலைதூர கிராமம்) வளர்ந்தார்.
# கோ. ரா. கோபிநாத்

## விமானத் தொழில்

### டெக்கான் ஏவியேஷன்

1992ம் ஆண்டில் பெங்களூருக்கு குடிபெயர்ந்தார், அங்கு அவருடன் இராணுவத்தில் உடன் பணியாற்றிய நண்பரான கே. ஜெ. சாமுவேலை சந்தித்தார். சாமுவேல் ஃப்ரீலென்சர் எனப்படும் தேவைப்படும்போது மட்டும் பணியாற்றும் விமான ஓட்டுனராக இருந்தார் அதோடு வணிக ரீதியான ஹெலிகாப்டர் சேவையை வழங்க திட்டமிட்டுக் கொண்டிருந்தார். 1995ம் ஆண்டு இந்திய அரசு வானூர்தி சேவை மற்றும் தொழில் துறைக்கான தளர்வுகளை அறிவிக்கவே கோபிநாத், சாமுவேலுடன் இணைந்து டெக்கான் ஏவியேசன் நிறுவனத்தை தொடங்கினார்.  
யு.பி. நிறுவன ஒப்பந்த விற்பனை முடிவில் கிடைத்த பணத்தை வைத்து டெக்கான் 360 என்ற நிறுவனத்தை மே 2009ல் தொடங்கினார். அந்நிறுவனமும் கடுமையான நிதி நெருக்கடியில் சிக்கி 2011ல் மூடப்பட்டது. அதே வருடம் கோபிநாத் டெக்கான் சார்டரின் 100% உரிமையாளரானார். அதைத் தொடர்ந்த வருடத்தில் கோபிநாத், டெக்கான் சட்டில்ஸ் என்ற பெயரில் குஜராத்தில் தினசரி வானூர்தி சேவையை ஆரம்பித்தார். இந்த விமானங்கள் அகமதாபாத், சூரத், ஜாம்நகர், பாவ்நகர் மற்றும் காண்ட்லாவை ஒன்பது இருக்கைகள் கொண்ட செஸ்னா கிராண்ட் கேரவன் விமானத்தைப் பயன்படுத்தி இணைத்தன. இந்த சேவை 2013ல் நிறுத்தப்பட்டது. ஏப்ரல் 2017ல் உதான்(UDAN) திட்டத்தில், டெக்கான் சார்டர், 34 இந்திய வழித்தட அனுமதிகளை பெற்றது. ஏர் டெக்கான் என்ற பெயரில் இயங்கும் இது மும்பை மற்றும் நாசிக் இடையேயான விமானங்களுடன் 2017 டிசம்பரில் செயல்படத் தொடங்கும். ஏர் டெக்கான் குறுந்தொலைவு பயணங்களுக்கு ஏற்ற 19 இருக்கைகள் கொண்ட பீச்கிராஃப்ட்1900D டர்போபிராப்(Beechcraft 1900D Turboprop) வகை வானூர்திகளை இயக்கும். இந்த வான் சேவை நிறுவனம் டெல்லி, மும்பை, கல்கத்தா மற்றும் சில்லாங் ஆகிய மாநகரங்களுக்கு அருகில் உள்ள நகரங்களை இணைக்க திட்டமிட்டுள்ளது.
# கோ. ரா. கோபிநாத்

## விருதுகள் மற்றும் கவுரவங்கள்

- 1996 - நிறுவனத்திற்கான ரோலக்ஸ் விருது
- 2005 - ராஜ்யோத்சவ விருது ( கர்நாடகா )
- 2007 - செவாலியர் டி லா லெஜியன் டி ஹொன்னூர் ( பிரான்ஸ் )
- சர் எம் விஸ்வேஸ்வராய நினைவு விருது (கர்நாடக வர்த்தக மற்றும் தொழில்துறை கூட்டமைப்பு)
# கோ. ரா. கோபிநாத்

## பிரபலமான கலாச்சாரத்தில்

சூரரைப் போற்று என்று எடுக்கப்பட்ட தமிழ்ப் படம், கோ. ரா.கோபினாத்தின் வாழ்க்கையை அடிப்படையாகக் கொண்டது ஆகும்.
# கோ. ரா. கோபிநாத்

## கோபிநாத் எழுதிய புத்தகங்கள்

- *Simply Fly: A Deccan Odyssey*, Collins Business, 2010,
- "You Cannot Miss This Flight: Essays on Emerging India", Harper Collins, 2017,
# ஊராட்சி ஒன்றிய நடுநிலைப் பள்ளி, கீழத்தானியம்

**ஊராட்சி ஒன்றிய நடுநிலைப்பள்ளி, கீழத்தானியம்** என்பது தமிழ்நாடு மாநிலத்தில் புதுக்கோட்டை மாவட்டம் பொன்னமராவதி ஊராட்சி ஒன்றியத்தில் உள்ள கீழத்தானியம் ஊராட்சியில் அமைந்துள்ள அரசு நடுநிலைப்பள்ளி ஆகும்.
# ஊராட்சி ஒன்றிய நடுநிலைப் பள்ளி, கீழத்தானியம்

### தொடக்கப்பள்ளி

இப்பள்ளி ஆரம்பத்தில் ஊராட்சி ஒன்றியத் தொடக்கப் பள்ளியாகத் தொடங்கப்பட்டது. பின்னர் நடுநிலைப் பள்ளியாகத் தரம் உயர்த்தப்பட்டது.  
=
# காமினி நிர்மலா மெண்டிசு

**காமினி நிர்மலா மெண்டிசு** *(Kamini Nirmala Mendis)* என்பவர் கொழும்பு பல்கலைக்கழகத்திலிருந்து ஓய்வு பெற்ற இலங்கையைச் சேர்ந்த பேராசிரியர் மற்றும் உலக சுகாதார அமைப்பின் முன்னாள் மலேரியா நிபுணர் ஆவார்.
# காமினி நிர்மலா மெண்டிசு

## கல்வி

கொழும்பிலுள்ள விசாக்கா வித்யாலயா பள்ளியில் மெண்டிசு கல்வி பயின்றார். 1972 ஆம் ஆண்டு மருத்துவம் படிப்பதற்காக இவர் இலங்கைப் பல்கலைக்கழகத்திற்குச் சென்றார். பின்னர் 1980 ஆம் ஆண்டு முனைவர் பட்டத்திற்காக இங்கிலாந்திலுள்ள இலண்டன் பல்கலைக்கழகத்திற்குச் சென்றார். நுண்ணுயிரியியலில் தன்னுடைய முதுநிலை கல்விக்காகவும் உரிய பயிற்சியை முடிக்கவும் தற்போது கொழும்பு பல்கலைக் கழகமாகப் பிரிக்கப்பட்டுள்ள தாயக கல்வி நிலையத்திற்குத் 1989 ஆம் ஆண்டு மீண்டும் இவர் திரும்பினார்.
# காமினி நிர்மலா மெண்டிசு

## தொழில்

1983 ஆம் ஆண்டு சிறந்த குடிமக்களுக்கான தேசிய குடியரசு தலைவர் விருது 1983 ஆம் ஆண்டு காமினி நிர்மலா மெண்டிசுக்கு வழங்கப்பட்டது. 1988 ஆம் ஆண்டு மெண்டிசு கொழும்பு பல்கலைக்கழகத்தின் ஒட்டுண்ணித் துறையில் மலேரியா ஆராய்ச்சிப் பிரிவை நிறுவினார். இப்பிரிவுக்கு தலைமைப் பொறுப்பேற்று 17 ஆண்டுகள் வழிநடத்தினார். 1991 ஆம் ஆண்டு மெண்டிசுக்கு வெப்பமண்டல மருந்து மற்றும் சுகாதாரத்திற்கான இராயல் கழகத்தின் சால்மர் பதக்கம் வழங்கப்பட்டது. இதேபோல வெப்பமண்டல மருந்து மற்றும் சுகாதாரத்திற்கான அமெரிக்க சங்கத்தின் பெய்லி கே ஆசுபோர்டு பதக்கமும் இவருக்கு வழங்கப்பட்டது.  
1993 ஆம் ஆண்டு மெண்டிசு மற்றும் தையான் விர்து ஆய்வகங்கள் பிளாசுமோடியம் காலினேசியத்தின் புதிய டி.என்.ஏ வரிசையை மலேரியா செல்லுக்குள் செருகும் புதிய முறையின் வெற்றிகரமான பயன்பாட்டை வெளியிட்டன.
உலக சுகாதார அமைப்பின் கொள்கை ஆலோசனைக் குழுவில் மெண்டிசு தர்ஒது உறுப்பினராக உள்ளார்.
# ஹேமேந்திர பிரசாத் பரூவா

**ஹேமந்திர பிரசாத் பரூவா (Hemendra Prasad Barooah)** இவர் ஓர் இந்திய தொழில்முனைவோரும், தேயிலைத் தோட்டக்காரரும் மற்றும் தொண்டு பணிகளில் ஈடுபட்டவருமாவார். இவர் அசாம் தேயிலை மற்றும் சுற்றுலாத் தொழில்களுக்கான பங்களிப்புகளுக்கு பெயர் பெற்றவர். வர்த்தகம் மற்றும் தொழில்துறை துறைகளில் இவர் செய்த பங்களிப்புகளுக்காக 2013 ஆம் ஆண்டில் இந்திய அரசாங்கத்தின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.
# ஹேமேந்திர பிரசாத் பரூவா

## சுயசரிதை

ஹேமந்திர பிரசாத் பரூவா 1926 ஏப்ரல் 1 ஆம் தேதி வடகிழக்கு இந்திய மாநிலமான அசாமின் ஜோர்ஹாட் அருகே உள்ள ஜலுகோனிபாரி என்ற இடத்தில் சிவ பிரசாத் பரூவா மற்றும் கமல் குமாரி பரூவா ஆகியோருக்குப் பிறந்தார். இவர் அசாமில் தேயிலைத் தொழிலை ஆங்கிலேயர்கள் கட்டுப்படுத்திக் கொண்டிருந்த காலகட்டத்தில் தனது தொழிலைத் தொடங்கிய ஒரு பணக்கார தோட்டக்காரரான பிஸ்துராம் பரூவாவால் நிறுவப்பட்ட தேயிலைத் தோட்டத் தொழிலில் ஏற்கனவே இருந்த பணக்கார அசாமிய குடும்பமான கோங்கியா பரூவா குடும்பத்திலிருந்து வந்தவர். ஹேமந் இளமையாக இருந்தபோதே இவரது தந்தை இறந்தார். ஆர்வர்டு பல்கலைக்கழகத்தில் வணிக மேலாண்மையில் பட்டம் பெற்ற பிறகு, வடகிழக்கு இந்தியாவிலிருந்து ஆர்வர்ட் வணிக மேலாண்மையில் பட்டம் பெற்ற முதல் நபரானார். ஹேமேந்திரா 1949 இல் தனது தாயிடமிருந்து பெற்ற மூன்று தேயிலைத் தோட்டங்களைக் கொண்டு தொழிலைத் தொடங்கினார். அந்த நேரத்தில் தேயிலை வியாபாரத்தை கட்டுப்படுத்திய வில்லியம்சன் &amp;amp; மாகர் குழுமத்தின் கட்டுப்பாட்டிலிருந்து விடுவித்த பின்னர் இவர் தனது வணிகத்தை வளர்த்தார். இவர் இறக்கும் போது, ஹேமந்திர பரூவா கொல்கத்தாவை தளமாகக் கொண்ட தனது வணிக நிறுவனமான 'பரூவாஸ் மற்றும் அசோசியேட்ஸ் பிரைவேட் லிமிடெட்' என்ற நிறுவனத்தின் கீழ் வைத்திருந்த ஒன்பது தோட்டங்களை நிர்வகித்து வந்தார்.  
அசாம் ஐக்கிய விடுதலை முன்னணியின் அச்சுறுத்தல்களை எதிர்ப்பதற்கான முயற்சிகளுக்கு ஹேமந்த் பரூவா அறியப்பட்டார். ஒரு அசாம் பிரிவினைவாத குழு இந்திய அரசாங்கத்தால் பயங்கரவாத அமைப்பாக தடைசெய்யப்பட்டது. இது சில சமயங்களில் வன்முறை தாக்குதல்களை மேற்கொண்டது. இவர் ஒரு அறியப்பட்ட கலை சேகரிப்பாளராக இருந்தார். இவர் 600 படைப்புகள் வைத்திருப்பதாகக் கூறப்படுகிறது. மேலும் கல்பனா லஜ்மி இயக்கிய *ஏக் பால்* என்ற படத்தையும் தயாரித்துள்ளார். இவரது வாழ்க்கைக் கதையை பிரபல பத்திரிகையாளரான வாஸ்பீர் உசேன் எழுதி, *லைஃப் அண்ட் டைம்ஸ் - ஸ்டோரி ஆஃப் அன் அசாமி டீ பரோன்* என்ற பெயரில் வெளியிட்டுள்ளார்.  
26 சனவரி 2013 அன்று, இந்திய அரசு வர்த்தக மற்றும் தொழில்துறைக்கு இவர் செய்த சேவைகளுக்காக கௌரவிக்கும் விதமாக, ஹேமேந்திர பிரசாத் பரூவாவுக்கு பத்மசிறீ விருதை அறிவித்தது. ஆறு மாதங்களுக்குப் பிறகு, 31 சூலை 2013 அன்று, 86 வயதான பரூவா, மருத்துவ சிகிச்சைக்காக தாய்லாந்து தலைநகருக்குச் சென்றிருந்தபோது பாங்காக்கில் தனது இறுதி மூச்சினை நிறுத்தி விட்டார்.  
அசாமில் முதல் தேயிலை அசாம் தேயிலை தரகு நிறுவனம் ஹேமந்த் பரூவாவால் நிறுவப்பட்டது. தனது மூதாதையர் இல்லமான தெங்கல் மாளிகையும், மேலும் இரண்டு காலனித்துவ கட்டிடங்களையும் சுற்றுலாப் பயணிகளுக்குத் திறந்ததன் மூலமும், பூட்டிக் பாரம்பரிய விடுதியான 'ஹெரிடேஜ் நார்த் ஈஸ்ட்' என்ற நிறுவனத்தை நிறுவியதன் மூலமும், அசாமுக்கு தேயிலை சுற்றுலாவை கொண்டு வருவதற்கான முயற்சிகள் மூலம் பாராட்டப்படுகிறார் மேலும் சங்குசா, காசிரங்கா கோல்ஃப் விடுதிகள், மச்சோவாவில் உள்ள தேயிலை மையம், ஆகியவற்றை இவர் கட்டியதாகக் கூறப்படுகிறது.  
ஹேமந் பரூவா கமல் குமாரி அறக்கட்டளை என்ற தொண்டு அறக்கட்டளையை நிறுவியுள்ளார். மேலும் இந்த அறக்கட்டளை அறிவியல் மற்றும் தொழில்நுட்பம் ( கமல் குமாரி தேசிய விருது ), பத்திரிகை ( சிவ பிரசாத் பரூவா தேசிய விருது ) மற்றும் கலை (அமித் பூரா விருது) ஆகிய துறைகளில் சிறந்து விளங்குவதற்காக ஆண்டு விருதுகளை வழங்குகிறது.
# ஹேமேந்திர பிரசாத் பரூவா

## பதவிகள்

ஹேமேந்திர பரூவா பல பதவிகளில் பணியாற்றியுள்ளார். பி & ஏ லிமிடெட் மற்றும் பி அண்ட் ஏ பேக்கிங்ஸ் போன்ற தனது வணிக அக்கறைகளுக்கு தலைமை தாங்குவதோடு மட்டுமல்லாமல், வங்காள வர்த்தக மற்றும் தொழில்துறை சபையின் தலைவராகவும் பணியாற்றியுள்ளார். 1963 - 1973 காலகட்டத்தில் தேயிலை வாரிய உறுப்பினராகவும் இருந்தார். பாரத ஸ்டேட் வங்கியின் கிழக்கு பகுதியின் தலைவராகவும், இந்தியன் ஏர்லைன்ஸ் நிறுவனத்தின் இயக்குநராகவும், புதுதிடெல்லியின் தொழில்துறை மேம்பாட்டுக்கான மத்திய ஆலோசனைக் குழுவின் உறுப்பினராகவும், தேயிலை ஆராய்ச்சி சங்கத்தின் தலைவராகவும் இருந்தார்.  
2011 ஆம் ஆண்டில் தேயிலை ஆராய்ச்சி சங்கம் மற்றும் 2012 இல் அசாம் கலாச்சார அறக்கட்டளை இவரை கௌரவித்தது. 2007 ஆம் ஆண்டில், அசாம் கலாச்சார பல்கலைக்கழகம் இவருக்கு முனைவர் பட்டம் வழங்கியது ( மதிப்புறு முனைவர் பட்டம்).
# முலுகநாடு பிராமணர்கள்

**முலுகநாடு பிராமணர்கள்** (*Mulukanadu Brahmins*) என்பவர்கள் தெலுங்கு - பேசும் வைதிகி ஸ்மார்த்த பிராமணர்களின் துணைக் குழுவாகும். சமூகத்தின் பெயரின் மாறுபாடுகள் பின்வருமாறு: முரிகினாடு, முலுக்நாடு, முலுகனாடு, முலகநாடு, மூலகநாடு மற்றும் முலிகினாடு.
# முலுகநாடு பிராமணர்கள்

## சொற்பிறப்பியல்

முலுகனாடு என்ற பெயர் பிராமண சமூகங்களின் வழக்கமான ஒருங்கிணைப்பை உருவாக்குகிறது: நாடு என்ற சொல்லுக்கு அனைத்து தென்னிந்திய மொழிகளிலும் "நாடு" என்று பொருள்; இந்த விஷயத்தில் "முலுகா" இருப்பதால், சமூகம் எங்கிருந்து வந்தாலும் இது நாட்டிற்கு பின்னொட்டு. இவ்வாறு, முலுகா + நாடு = முலுகநாடு, "முலுகா நில மக்கள்." முலுகா அல்லது முலாகா அடையாளம் காணப்பட்டுள்ளது. மேலும் இது சாதவாகன ஆட்சியில் அஷ்மகாவுடன் மூலகா அல்லது மூலக தேசா என்றும் அழைக்கப்படுகிறது. அவுரங்காபாத், நாசிக், ஜல்னா, வாசிம் ஆகியவை முலகாவின் பகுதிகள் ஆகும். பிரதிஷ்டானபுரா அல்லது இன்றைய பைதான் முலகா தேசத்தின் தலைநகரம் ஆகும்.  
முலுகநாடு பிராமணர் என்ற தலைப்பில் சாதி பரம்பரை மற்றும் சமூகவியல் பற்றிய தோ. வெ. வெங்கடாசல சாத்திரி மேற்கொண்ட ஆய்வில் முலுகநாடு பிரிவின் பரம்பரை மற்றும் அதன் தோற்றம், பழக்கவழக்கங்கள் மற்றும் நடைமுறையில் உள்ள கலாச்சாரங்கள் உள்ளன.
# முலுகநாடு பிராமணர்கள்

## பெயரின் தோற்றம்

முலுக்கநாடு இப்பகுதியில் காணப்படும் ஒரு வகை கல்வெட்டுகளில் பல்வேறு விதமாக அழைக்கப்படுகிறது. இந்த பிரிவைச் சேர்ந்த பிராமண சமூகம் தெலுங்கு மொழியுடன் இடைவிடாத உறவைக் கொண்டுள்ளது. மேலும் இந்த பிரிவின் தோற்றத்துடன் தொடர்புடைய பகுதி நடுத்தர பென்னார் பகுதி, இது முற்றிலும் கடப்பா மாவட்டத்தில் அமைந்துள்ளது. வெவ்வேறு காலகட்டங்களில் இந்த பகுதி வெவ்வேறு பெயர்களில் அறியப்படுகிறது. புண்யகுமாரனால் பொறிக்கப்பட்ட தோமரநந்தியால தட்டுகள் இந்த பகுதியை 'இரண்ய ராஷ்டிரம்' என்று குறிப்பிடுகின்றன. முல்கினாடு பற்றி வெளிப்படையாக பேசும் முதல் கல்வெட்டு புஷ்பகிரியில் உள்ள இராஷ்டிரகூட மன்னர் கிருஷ்ணர் முல்கினாடு நாயுடு மகாராஜியம்*.* முல்கினாட்டுடன், அருகிலுள்ள பல்வேறு *இடங்களை ரெனாடு, மர்ஜவாடி, பொட்டாபினாடு, பெடநாடு* மற்றும் பல உள்ளன.  
ராஜா கயஸ்த அம்பாதேவாவின் மற்றொரு கல்வெட்டு உள்ளது (காக்கத்திய ஆட்சியாளர் ருத்திரமாதேவி கீழ் ஆந்திராவின் தெற்குப் பகுதியை ஆட்சி செய்த அதே மன்னர்) சாகா 1214 தேதியிட்ட பொ.ச. 1292. முல்கினாட்டுடன், பெனாவடி, புலிவெந்த்லா (இன்றைய புலிவெந்தலா), சிறிவோடு மற்றும் பொட்டாபி ஆகிய பகுதிகளையும் இது குறிப்பிடுகிறது. இந்த கல்வெட்டுகள் நெருக்கமான பிற பகுதிகளையும் குறிக்கின்றன என்பது முல்கினாடு அல்லது முலுகனாடு பகுதி உண்மையில் கடப்பா மாவட்டத்தில் ஒரு பகுதி என்பதை சான்றளிக்கிறது.
# பகதூர்

**பகதூர்** ( *பயதூர்*, கல்கா மொங்கோலியம்: Баатар *பாதர்*; ; ; ; ) என்பது ஒரு வரலாற்று ரீதியான துருக்கிய-மங்கோலியக் கலாச்சாரத்துடன் தொடர்புடைய மரியாதைக்குரிய பட்டமாகும். இச்சொல்லுக்குக் "கதாநாயகன்" அல்லது "வல்லமையான வீரன்" என்று பொருள். போப்பாண்டவரின் தூதரான பிலானோ கர்பினி, இப்பட்டத்தை ஐரோப்பிய நைட் பட்டத்துடன் ஒப்பிடுகிறார்.  
இச்சொல்லானது முதன்முதலில் சீனாவிற்கு வடக்கு மற்றும் மேற்குப் (மங்கோலியா) பகுதிகளில் வாழ்ந்த புல்வெளி மக்களால் பயன்படுத்தப்பட்டது. சுயி அரசமரபின் பதிவுகளில் ஏழாம் நூற்றாண்டின் ஆரம்பத்திலேயே இச்சொல் உள்ளது. எட்டாம் நூற்றாண்டின் கோக்துர்க் கானரசு மற்றும் ஒன்பதாம் நூற்றாண்டின் முதலாம் பல்கேரிய பேரரசின் பல்கர்கள் மத்தியிலும் இச்சொல் பயன்படுத்தப்பட்டுள்ளது. சில எழுத்தாளர்கள் இச்சொல் ஈரானில் தோன்றியிருக்கலாம் எனக் கோருகின்றனர். முதல் எழுத்தானது பெரும்பாலும் ஈரானிய மொழிகளில் பயன்படுத்தப்படும் "கடவுள், பிரபு" போன்ற பொருட்களை உடைய *பக்-இலிருந்து தோன்றியிருக்க பெரும்பாலும் வாய்ப்புள்ளது.  
இச்சொல்லானது மங்கோலியர்களிடையே பொதுவாகப் பயன்படுத்தப்படும் ஒரு சொல்லாகும். 13ஆம் நூற்றாண்டில் செங்கிஸ் கானின் மங்கோலியப் பேரரசில் ஒரு மரியாதைக்குரிய பட்டமாக இச்சொல் பரவியது. மங்கோலியப் பேரரசில் இருந்து தோன்றிய நாடுகளில் இப்பட்டம் தொடர்ந்து பயன்படுத்தப்பட்டது. மேலும் ஈல்கானரசு மற்றும் தைமூரிய அரசமரபு ஆகியவற்றிலும் அரசருக்குரிய ஒரு சிறப்புப் பெயராக இச்சொல் பயன்படுத்தப்பட்டது.  
துருக்கிய-மங்கோலியப் படையெடுப்புகள் காரணமாக இச்சொல்லானது பல்வேறு துருக்கியம் அல்லாத மொழிகளுக்கும் அறிமுகப்படுத்தப்பட்டது. இச்சொல் தற்போது பல்வேறு வடிவங்களில் , , போலிய மொழி*: Bohater* (பொருள் "கதாநாயகன்"), (பொருள் "துணிவு மிக்க"), பாரசீகம் *Bahador*, சியார்சியம் *பகதூர்*, மற்றும் இந்துசுத்தானி *பகதூர்* ஆகிய மொழிகளில் பயன்படுத்தப்படுகிறது  
துருக்கிய மொழி: பாதூர்/பகதிர், தடர மற்றும் காசாக்கு : *Батыр (பதைர்)*, உசுபேகியம் *பதைர்* மற்றும் மொங்கோலியம் *பாதர்* (உலான் பாதர்-இல் உள்ளது போல) உள்ளிட்ட நவீன துருக்கிய மற்றும் மொங்கோலிய மொழிகளில் இச்சொல் பயன்படுத்தப்படுகிறது.  
பகதூர் என்ற கருத்தானது துருக்கிய-மங்கோலிய நாட்டுப்புறக் கதைகளில் இருந்து உருவானதாகும். உருசிய நாட்டுப்புறக் கதைகளில் காணப்படும் போகதைர்கள் போலவே பகதூர்களும் அசாதாரணமான தைரியம், அச்சமின்மை மற்றும் தீர்க்கமான தன்மை ஆகியவற்றை உடைய கதாநாயகர்கள் ஆவர். இவர்கள் அடிக்கடி, சொர்க்கத்தில் இருந்து வந்தவர்களாகவும் அசாதாரணமான செயல்களைச் செய்யும் தன்மை உடையவர்களாகவும் காட்டப்படுகிறார்கள். பகதூர்கள் இலட்சியம் உடைய, போராடும் குணம் உடைய துருக்கிய-மங்கோலிய வீரர்களாகக் காட்டப்படுகின்றனர். எனவே இச்சொல் ஒரு மரியாதைக்குரிய மற்றும் புகழுடைய ராணுவப் பட்டமாகப் பயன்படுத்தப்படுகிறது
# பகதூர்

## இப்பட்டத்தைப் பயன்படுத்திய நபர்கள்

- எசுகெய், செங்கிஸ் கானின் தந்தை எசுகெய் பகதூர் என்று அழைக்கப்பட்டார்
- *மங்கோலியர்களின் இரகசிய வரலாற்றில்* மங்கோலியத் தளபதி சுபுதை *பகதூர்* என்று குறிப்பிடப்பட்டுள்ளார்.
- முகலாயப் பேரரசின் இரண்டு பேரரசர்கள் பகதூர் சா என்று அழைக்கப்பட்டனர்: முதலாம் பகதூர் சா மற்றும் பகதூர் சா சஃபார்.
- பண்டா சிங் பகதூர், பெரும் சீக்கிய வீரர் மற்றும் தளபதி
# குளோராக்சிபைட்டு

**குளோராக்சிபைட்டு** *(Chloroxiphite)* என்பது Pb<sub>3</sub>CuO<sub>2</sub>Cl<sub>2</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரிய ஆலிவ் பச்சை நிறம் முதல் பிசுதா பச்சை நிறம் வரை நிறங்கொண்ட காரீயம் தாமிரம் ஆலைடு கனிமம் என்று இது வகைப் படுத்தப்படுகிறது.
இக்கனிமம் முதன்முதலில் 1923 ஆம் ஆண்டு இங்கிலாந்தின் சோமர்செட், மெண்டிப் மலையில் மெண்டிபைட்டு என்ற கனிமத்துடன் சேர்ந்து காணப்படுகிறது. மெண்டிபைட்டு கனிமத்தைப் போலவே இதுவும் ஓர் ஆக்சிகுளோரைடு வகை கனிமமாகும். காரீயத்தின் தாதுவான கலீனா இரண்டாம் நிலை ஆக்சிசனேற்றம் அடைந்து குளோராக்சிபைட்டு உருவாகிறது.
டையாபோலியைட்டு, பார்க்கின்சோனைட்டு, உல்பெனைட்டு, செருசைட்டு, ஐதரோசெருசைட்டு போன்ற கனிமங்களும் இக்கனிமமும் சேர்ந்து காணப்படுகின்றது.பச்சை என்ற பொருள் கொண்ட கிரேக்க மொழிச் சொல்லிலிருந்தும் மெல்லிய தகடு என்ற படிக வடிவத்தை அடிப்படையாக்க் கொண்டும் குளோராக்சிபைட்டு என்ற பெயர் வருவிக்கப்பட்டது.
# ராபின் ரைட்

**ராபின் கேய்ல் ரைட் (Robin Gayle Wright)** (பிறப்பு ஏப்ரல் 8, 1966) அமெரிக்க நடிகை மற்றும் இயக்குநர் ஆவார். எட்டுமுறை எம்மி விருதுகளுக்கு பரிந்துரைக்கப்பட்டார். ஒரு கோல்டன் குளோப் விருது மற்றும் சாட்டில்லைட் விருதினை வென்றுள்ளார்.  
*பாரஸ்ட் கம்ப்* (1994), *அன்பிரேக்கபில்* (2000), *வொண்டர் வுமன்* (2017), *ஜஸ்டிஸ் லீக்* (2017) மற்றும் *வொண்டர் வுமன் 1984* (2020) ஆகிய திரைப்படங்களில் நடித்துள்ளார்.
# செவாலியர் டி.தாமஸ் எலிசபெத் மகளிர் கல்லூரி

**செவாலியர் டி.தாமஸ் எலிசபெத் மகளிர் கல்லூரி** வட சென்னை பெரம்பூர் பகுதியில் உருவான முதல் பெண்கள் சுயநிதிக் கல்லூரி. 1985 இல் இக்கல்லூரி தொடங்கப்பட்டது. இக்கல்லூரி பெண்கல்வியை ஊக்குவிக்கும் வகையில் செயல்பட்டு வருகின்றது. ஏறத்தாழ 35 ஆண்டுகாலமாக சென்னைப் பல்கலைக்கழகத்தின் உறுப்புக்கல்லூரியாக இணைவு பெற்றுள்ள சுயநிதி கல்லூரி ஆகும். இக்கல்லூரியில், கலை மற்றும் அறிவியல் பாடப்பிரிவுகள் ஆங்கில வழியில் கற்பிக்கப்பட்டுவருகிறது. தற்போது 2500 க்கும் மேற்பட்ட மாணவியர் கற்கின்றனர். NAAC - தேசிய தர மற்றும் மதிப்பீடு ஆணையத்தின் இரண்டாம் சுழற்சியில் 'A' அங்கீகாரம் பெற்றுள்ளது.
# செவாலியர் டி.தாமஸ் எலிசபெத் மகளிர் கல்லூரி

## அமைவிடம்

செவாலியர் டி.தாமஸ் எலிசபெத் மகளிர் கல்லூரி, தமிழ்நாட்டில் சென்னையில், மாதவரம் மூலக்கடை நெடுஞ்சாலையில் அமைந்துள்ளது. சி.டி.டி.இ. மகளிர் கல்லூரி எனச் சுருக்கமாகவும் அழைக்கப்படுகிறது. பெரம்பூர் ரயில் நிலையமும் மூலக்கடை செம்பியம் பகுதியில் அமைந்துள்ள சிம்சன் தொழிற்பேட்டையும் இக்கல்லூரியை எளிதில் அடையாளம் காண்பிக்கும் நிலக்குறீயீடு. .
# செவாலியர் டி.தாமஸ் எலிசபெத் மகளிர் கல்லூரி

## நிர்வாகம்

செவாலியர் டி.தாமஸ் அவர்களால் உருவாக்கப்பட்ட புனித மேரி கல்வி அறக்கட்டளையின் கீழ் இக்கல்லூரி இயங்கிவருகிறது. இக்கல்லூரியின் நிறுவனர் திருமதி எலிசபெத் தாமஸ். தலைவர் - நீதியரசர் திரு ஜே.கனகராஜ்:
தாளாளர் - திரு இல.பழமலை, (இ.ஆ.ப. ஓய்வு): கல்லூரி முதல்வர் - முனைவர் திருமதி ஹனீஃபா கோஷ்.
# செவாலியர் டி.தாமஸ் எலிசபெத் மகளிர் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன.
1. கலை அறிவியல் இளங்கலை
1. கலை அறிவியல் முதுகலை
1. ஆய்வியல் நிறைஞர் பட்டப் படிப்புகள்
# டாங்கில்டு

டாங்கில்ட் நவம்பர் 14, 2010 அன்று எல் கேபிடன் தியேட்டரில் திரையிடப்பட்டது, மேலும் நவம்பர் 24 அன்று பொது வெளியீட்டிற்கு வந்தது. இந்த படம் உலகளாவிய பாக்ஸ் ஆபிஸ் வருவாயில் 592 மில்லியன் டாலர்களை ஈட்டியது, 200 மில்லியன் டாலர்கள் அமெரிக்காவிலும் கனடாவிலும் சம்பாதிக்கப்பட்டன. இந்த படம் 83 வது அகாடமி விருதுகளில் சிறந்த அசல் பாடல் உட்பட பல விருதுகளுக்கு பரிந்துரைக்கப்பட்டது . படம் மார்ச் 29, 2011 அன்று ப்ளூ-ரே மற்றும் டிவிடியில் வெளியிடப்பட்டது; ஒரு குறும்படம், *Tangled Ever After*, பின்னர் 2012 இல் வெளியிடப்பட்டது மற்றும் ஒரு தொலைக்காட்சி தொடர் 2017 இல் திரையிடப்பட்டது.
# டாங்கில்டு

## குரல் வார்ப்பு

- மாண்டி மூர் போன்ற விளையாட்டு Rapunzel
- இளம் ராபன்ஸலாக டெலானி ரோஸ் ஸ்டீன்
- ஃபிளின் ரைடராக சக்கரி லெவி
- அன்னை கோதலாக டோனா மர்பி
- ஹூக் ஹேண்ட் குண்டராக பிராட் காரெட்
- ஸ்டாபிங்டன் சகோதரராக ரான் பெர்ல்மன்
- பெரிய மூக்கு குண்டராக ஜெஃப்ரி தம்போர்
- விளாடாக ரிச்சர்ட் கீல்
- காவலரின் கேப்டனாக எம்.சி. கெய்னி
- பால் எஃப். டாம்ப்கின்ஸ் குறுகிய குண்டராக  
பேசாத விலங்கு கதாபாத்திரங்களில் ராபன்ஸலின் செல்லப்பிள்ளை பச்சோந்தி பாஸ்கல் மற்றும் அரண்மனை காவலரின் தலையின் குதிரை மாக்சிமஸ் ஆகியவை அடங்கும். பேசாத பிற பாத்திரங்களில் ராபன்ஸலின் பெற்றோர் (கொரோனாவின் மன்னர் மற்றும் ராணி), மற்ற ஸ்டாபிங்டன் சகோதரர் மற்றும் உல்ஃப் தி மைம் துக் ஆகியோர் அடங்குவர்.
# டாங்கில்டு

## உற்பத்தி

பிரதர்ஸ் கிரிம் விசித்திரக் கதையான " ராபன்ஸல் " அடிப்படையிலான ஒரு அனிமேஷன் திரைப்படத்தின் கருத்து 1996 இல் டிஸ்னி மேற்பார்வை அனிமேட்டர் க்ளென் கீனிலிருந்து உருவானது. 2001 ஆம் ஆண்டில், கீன் இந்த யோசனையை அப்போதைய டிஸ்னி தலைமை நிர்வாக அதிகாரி மைக்கேல் ஈஸ்னரிடம் ஒப்புக் கொண்டார், ஆனால் அதை கணினி அனிமேஷன் செய்யும்படி கேட்டுக்கொண்டார். இருப்பினும், பாரம்பரிய அனிமேஷன் போலவே கணினி அனிமேஷன் திரவமாகவோ அல்லது கரிமமாகவோ இல்லை என்று உணர்ந்ததால் கீன் தயங்கினார். அக்டோபர் 2003 இல், இந்த திரைப்படம் 2007 ஆம் ஆண்டு வெளியீட்டிற்கு திட்டமிடப்பட்ட கணினி அனிமேஷன் அம்சமாக *ராபன்ஸல் அன்ர்பிரைடட்* என அறிவிக்கப்பட்டது இது கீன் "படத்தின் *ஷ்ரெக்* போன்ற பதிப்பு" இது முற்றிலும் மாறுபட்ட கருத்தைச் சுற்றி வந்தது. அசல் சதி பற்றி கீன் கூறினார், "இது ஒரு வேடிக்கையான, அற்புதமான, நகைச்சுவையான பதிப்பாகும், மேலும் எங்களுக்கு இரண்டு சிறந்த எழுத்தாளர்கள் இருந்தனர். ஆனால் கதையிலிருந்து வெளியேற இன்னும் நேர்மையான மற்றும் உண்மையான ஒன்று இருப்பதாக என் இதயத்தில் நான் நம்பினேன், எனவே நாங்கள் அதை ஒதுக்கி வைத்துவிட்டு அசல் விசித்திரக் கதையின் வேர்களுக்குச் சென்றோம். " நவம்பர் 2005 இல், கீனுக்கு "கதையில் வேலை செய்ய அதிக நேரம்" கொடுப்பதற்காக, 2009 ஆம் ஆண்டு கோடைகால வெளியீட்டிற்கு *Unbraided* தள்ளப்பட்டது. எட் கேட்முலின் கூற்றுப்படி, ஒரு கட்டத்தில், ஈஸ்னர் தானே நவீன கால சான் பிரான்சிஸ்கோவை படத்தின் தொடக்க அமைப்பாகப் பயன்படுத்தவும் பின்னர் கதாநாயகியை ஒரு விசித்திரக் கதை உலகிற்கு கொண்டு செல்லவும் முன்மொழிந்தார், ஆனால் கீனால் அந்த யோசனையைச் செயல்படுத்த முடியவில்லை. கேட்முல் மற்றும் ஜான் லாசெட்டர் ஆகியோர் ஜனவரி 2006 இல் ஸ்டுடியோவின் பொறுப்பில் வைக்கப்படுவதற்கு ஒரு வாரத்திற்கு முன்பே படம் மூடப்பட்டது, மேலும் அவர்களின் முதல் முடிவுகளில் ஒன்று, திட்டத்தை மறுதொடக்கம் செய்து கீனிடம் படத்துடன் தொடர்ந்து செல்லுமாறு கேட்டுக்கொள்வது. ஏப்ரல் 2007 இல் அன்னி பெயரிடப்பட்ட அனிமேட்டரும் கதை கலைஞருமான டீன் வெலின்ஸ் க்ளென் கீனுடன் இணைந்து இந்த படத்தை இயக்குவார் என்று அறிவிக்கப்பட்டது. அக்டோபர் 9, 2008 அன்று, கீன் மற்றும் வெலின்ஸ் மற்ற கடமைகள் காரணமாக இயக்குநர்கள் பதவியில் இருந்து விலகியதாக அறிவிக்கப்பட்டது, மேலும் டிஸ்னியின் 2008 அனிமேஷன் அம்சமான *போல்ட்டின்* முறையே இயக்குநர் மற்றும் ஸ்டோரிபோர்டு இயக்குனரான பைரன் ஹோவர்ட் மற்றும் நாதன் கிரெனோ ஆகியோரின் குழுவால் மாற்றப்பட்டது. கீன் ஒரு நிர்வாக தயாரிப்பாளர் மற்றும் அனிமேஷன் மேற்பார்வையாளராக இருந்தார், அதே நேரத்தில் வெலின்ஸ் மற்ற குறும்பட மற்றும் திரைப்படங்களை உருவாக்கத் தொடங்கினார். படம் வெளியான பிறகு, கீன் 2008 இல் மாரடைப்பு காரணமாக இயக்குனரின் பாத்திரத்திலிருந்து "பின்வாங்கினார்" என்பதை வெளிப்படுத்தினார்.
# டாங்கில்டு

## உற்பத்தி

### நடிப்பு

செப்டம்பர் 10, 2009 அன்று, டிஸ்னிடூன் ஸ்டுடியோவின் *சகோதரர் பியர் 2* இல் டிஸ்னியுடன் முன்பு பணியாற்றிய நடிகையும் பாடகரும் பாடலாசிரியருமான மாண்டி மூர், ராபன்ஸலின் குரலாக நடித்தார் என்றும், நடிகர் சக்கரி லெவி ஃப்ளின்னின் குரலை வழங்குவார் என்றும் அறிவிக்கப்பட்டது. ரைடர். மாண்டி மூர் அவள் *விளையாட Rapunzel* கதை பற்றி ஒரு படம் தயாரிக்கப்படுகிறது என்று கேட்டபோது, ஒத்திகைகள் மூலம் திட்டம் அணுகினர். மூர் பின்னர் தான் சிறு வயதிலிருந்தே ஒரு டிஸ்னி இளவரசி ஆக வேண்டும் என்று கனவு கண்டதாகவும், ராபன்ஸலின் பாத்திரத்துடன், தனது "இறுதி குழந்தை பருவ கனவை" நிறைவேற்றியதாகவும் கூறினார். *தி லிட்டில் மெர்மெய்ட்*, *பியூட்டி அண்ட் தி பீஸ்ட்*, *அலாடின்* மற்றும் *தி லயன் கிங்* போன்ற டிஸ்னி அனிமேஷன் படங்களின் தன்னை "மிகவும் ரசிகர்" என்று அவர் விவரித்தார், மேலும் இந்த "மரபு" யின் ஒரு பகுதியாக இருப்பது அவருக்கு ஒரு மரியாதை - அத்தகைய டிஸ்னி சின்னங்களின் பரம்பரை. படம் ஒரு இசைக்கருவியாக இருக்கப் போவதால், அனைத்து ஆடிஷன்களும் பல காட்சிகளைப் படித்து, தங்களுக்கு விருப்பமான ஒரு பாடலை நிகழ்த்த வேண்டும், குரல் நடிகர்கள் நடித்து பாடலாம் என்பதை உறுதிப்படுத்த வேண்டும். இந்த பாடும் பிரிவுக்கு, மூர் ஜோனி மிட்செல் எழுதிய " ஹெல்ப் மீ " ஐத் தேர்ந்தெடுத்தார், அவர் தனது நான்காவது ஸ்டுடியோ ஆல்பமான *கவரேஜ்* (2003) இல் தன்னை உள்ளடக்கிய ஒரு பாடல். அவர் பல ஆடிஷன் அமர்வுகளில் கலந்து கொள்ள வேண்டும் என்று மூர் வெளிப்படுத்தினார் மற்றும் அனுபவங்களை "மிகவும் வேடிக்கையானது" என்று விவரித்தார், ஆனால் இந்த பாத்திரத்திற்கு அதிக போட்டி இருக்கும் என்று அவர் நம்பியதால் அந்த பகுதியைப் பெறுவதில் அதிக நம்பிக்கை வைக்கவில்லை; எந்த கவலையும் இல்லாமல் அவள் தன்னால் முடிந்ததைச் செய்தாள். தனக்கு அந்த பகுதி கிடைத்ததாகக் கூறி டிஸ்னியிடமிருந்து ஒரு அழைப்பு வந்தபோது, மூர் தன்னை "சந்திரனுக்கு மேல்" என்று விவரித்தார்: "நான் அந்த நேரத்தில் நியூயார்க்கில் வேலை செய்து கொண்டிருந்தேன். நான் சில நண்பர்கள் மற்றும் என் கணவருடன் இருந்தேன் - நான் செய்தி அறிந்தவுடன் கத்தினேன். "  
இப்படத்தை தயாரிக்க 260 மில்லியன் டாலருக்கும் அதிகமாக செலவாகும் என்று கூறப்படுகிறது. ஒரு நாள் ஒரு கூட்டத்தில், அனிமேட்டர் ஜான் ரிப்பா ஒரு யோசனையை முன்வைத்தார், இது அவர்கள் தேடிக்கொண்டிருந்த தீர்வாக மாறியது: மர்மமான மிதக்கும் விளக்குகள்.
# டாங்கில்டு

## ஒலிப்பதிவு
# டாங்கில்டு

## வீடியோ கேம்

டிஸ்னி இன்டராக்டிவ் ஸ்டுடியோவின் நிண்டெண்டோ டி.எஸ், வீ மற்றும் பிசி இயங்குதளங்களுக்காக இந்த திரைப்படத்தை அடிப்படையாகக் கொண்ட வீடியோ கேம் நவம்பர் 23, 2010 அன்று வெளியிடப்பட்டது.  
பிளேஸ்டேஷன் 4 மற்றும் எக்ஸ்பாக்ஸ் ஒன் ஆகியவற்றிற்காக ஜனவரி 29, 2019 அன்று (யுஎஸ்) வெளியிடப்பட்ட *கிங்டம் ஹார்ட்ஸ் III* இல் கிங்டம் ஆஃப் கொரோனா திரைப்படத்தை அடிப்படையாகக் கொண்ட ஒரு உலகம் தோன்றுகிறது. திரைப்படத்தின் நிகழ்வுகளின் போது விளையாட்டு நடைபெறுகிறது.
# டாங்கில்டு

## குறும்படம்

*Tangled Ever After* என்பது 2012 இல் வெளியான ஒரு குறுகிய தொடர்ச்சியாகும். சதி ராபன்ஸல் மற்றும் ஃப்ளின் ரைடர் ஆகியோரின் திருமணத்தை சுற்றி வருகிறது. பாஸ்கல் மற்றும் மாக்சிமஸ் திருமண மோதிரங்களை இழந்து அவர்களைத் துரத்துகிறார்கள், இதனால் வழியில் பெரும் இணை சேதம் ஏற்படுகிறது.
# டாங்கில்டு

## இசை

*டாங்கில்ட்: தி மியூசிகல்* என்ற தலைப்பில் சுருக்கப்பட்ட மேடை தழுவல் *டிஸ்னி மேஜிக்* ஆஃப் டிஸ்னி குரூஸ் லைன் இல் நவம்பர் 2015 இல் ஒளிபரப்பப்பட்டது, இதில் ஆலன் மெங்கன் மற்றும் க்ளென் ஸ்லேட்டர் எழுதிய மூன்று புதிய பாடல்கள் இடம்பெற்றன.
# டாங்கில்டு

## தொலைக்காட்சித் தொடர்

டிசம்பர் 2014, *சிக்கலாகிறது* தயாரிப்பாளர், ராய் Conli, தயாரிப்புக் குழு படமான நீள தொடர்ப்பகுதி "அதிகமாய் தள்ளப்படுகின்றன" தெளிவானது, ஆனால் இந்த எழுத்தாளர்கள் மற்றும் இயக்குநர்கள் ஒன்று உருவாக்குவதில் இணைந்து இறங்கியபோது, அவர்கள் உணர்ந்து "அவள் அவளுடைய தலைமுடியை வெட்டுங்கள். அது முடிந்துவிட்டது! " லாசெட்டரின் கீழ் டிஸ்னி அனிமேஷனில், தொடர்ச்சியாக (மார்க்கெட்டிங் அல்லது வணிகமயமாக்கல் அல்ல) தயாரா என்பதைத் தீர்மானிப்பது திரைப்படத் தயாரிப்பாளர்கள்தான் என்று கான்லி விளக்கினார். ஜனவரி 2015 இல், இந்த விஷயத்தில் அழுத்தும் போது கான்லி மீண்டும் இதேபோன்ற விளக்கத்தை அளித்தார், மேலும் இயக்குநர்கள் கிரெனோ மற்றும் ஹோவர்ட் கதையைத் தொடர்வதில் "உண்மையில் ஆர்வம் காட்டவில்லை" என்றும் குறிப்பிட்டார். பொருட்படுத்தாமல், *சிக்கலாக: பிஃபர் எவர் ஆஃப்டர்*, சிறப்புத் திரைப்படத்திற்கும், *டாங்கில்ட் எவர் ஆஃப்டர்* என்ற குறும்படத்திற்கும் இடையில் ஒரு தொலைக்காட்சித் திரைப்படம் மார்ச் 10, 2017 அன்று ஒளிபரப்பப்பட்டது, இது தொடர்ச்சியான தொலைக்காட்சித் தொடரான *டாங்கில்ட்: தி சீரிஸின்* அறிமுகமாகப் பணியாற்றியது, பின்னர் ராபன்ஸலின் *சிக்கலாக* மாற்றப்பட்டது *சாகசம்*, இது மார்ச் 24, 2017 அன்று டிஸ்னி சேனலில் ஒளிபரப்பத் தொடங்கியது.
# வியாசர்பாடி இரவீஸ்வரர் கோயில்

**இரவீஸ்வரர் ஆலயம்** தமிழ்நாட்டில் சென்னையில், வியாசர்பாடி என்னும் பகுதியில் எருக்கஞ்சேரி சாலையில் அமைந்துள்ள சிவன் கோவிலாகும். சிலர் இதனை இரணீஸ்வரர் ஆலயம் என்றும் கூறுகின்றனர்.
# வியாசர்பாடி இரவீஸ்வரர் கோயில்

## சிறப்பு

அதிகாலையில் சூரிய வெளிச்சமானது இங்கு அமைக்கப்பட்டுள்ள இலிங்க வடிவிலான சிவன் சன்னதியில் கழுத்தில் மாலை சூடுவது போன்று விழும் வடிவமைப்பில் உருவாக்கப்பட்டுள்ளது இக்கோவிலின் மிகச் சிறப்பான அம்சமாகும். நகரமயமாக்கலினால் தற்போது அதிக நெருக்கமான வீடுகள் இக்கோவிலைச் சுற்றி உள்ளதால் தற்போது சிவன் கழுத்தில் மாலை போல் சூரிய வெளிச்சம் விழுவதைக் காண இயலவில்லை.
# வியாசர்பாடி இரவீஸ்வரர் கோயில்

## சன்னதிகள்

சிவன், தட்சிணாமூர்த்தி, வினாயகர், முருகர், அம்மன் சன்னதிகளும், நவகிரக துணை சன்னதியும் உள்ளன.
# வியாசர்பாடி இரவீஸ்வரர் கோயில்

## வரலாறு

இக்கோவில் 500 ஆண்டுகள் பழமை வாய்ந்தது என்று சொல்லப்படுகிறது.
# வளையபியூட்டாடையீன் இரும்பு டிரைகார்பனைல்

**வளையபியூட்டாடையீன் இரும்பு டிரைகார்பனைல்** *(Cyclobutadieneiron tricarbonyl)* என்பது Fe(C<sub>4</sub>H<sub>4</sub>)(CO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோபியூட்டாடையீன்யிரும்பு டிரைகார்பனைல் என்ற பெயராலும் இந்த கரிம இரும்புச் சேர்மம் அழைக்கப்படுகிறது. மஞ்சள் நிறங்கொண்ட இது கரிமக் கரைப்பான்களில் கரைகிறது. கரிமவேதியியலில் வளையபியூட்டாடையீன்கள் தயாரிப்பதற்கான ஒரு முன்னோடிச் சேர்மமாக வளையபியூட்டாடையீன் இரும்பு டிரைகார்பனைல் பயன்படுகிறது. தனி நிலையில் இவ்வினம் சற்று தெளிவற்ற மழுப்பலான இனமாக கருதப்படுகிறது.
# வளையபியூட்டாடையீன் இரும்பு டிரைகார்பனைல்

## தயாரிப்பும் கட்டமைப்பும்

1965 ஆம் ஆண்டு ரோலேண்டு பெட்டிட் வளைய ஆக்டாட்டெட்ராயீனை தொடக்க வினைபடு பொருளாகக் கொண்டு முதன் முதலாக இச்சேர்மத்தை தயாரித்தார். :
:
வளைய ஆக்டாட்டெட்ராயீன் முதலில் குளோரினேற்றம் செய்யப்பட்டு [4.2.0]- இருவளைய சேர்மம் உருவாக்கப்படுகிறது. பின்னர் இது ஆல்க்கைன் டைமெத்தில் அசிட்டைலீன்டைகார்பாக்சிலேட்டுடன் டையீல்சு ஆல்டர் வினையில் ஈடுபட்டு தொடர்ந்து 200 பாகை செல்சியசு வெப்பநிலையில் வெப்பத்தாற் பகுக்கப்பட்டு தலைகீழ் டையீல்சு ஆல்டர் வினை நிகழ்கிறது. இப்படிநிலையில் சிசு-டைகுளோரோசைக்ளோபியூட்டீன் விளைபொருளாகக் கிடைக்கிறது. டை-இரும்பு நோனாகார்பனைலுடன் இச்சேர்மம் வினைபுரிந்து இறுதியாக வளையபியூட்டாடையீன் இரும்பு டிரைகார்பனைல் கிடைக்கிறது. இரும்பு பெண்டாகார்பனைல் ஒளியாற்பகுப்பு வினை மூலம் இவ்வினைக்குத் தேவையான டை-இரும்பு நோனாகார்பனைல் தயாரித்துக் கொள்ளப்படுகிறது.
வளையபியூட்டாடையீன் இரும்பு டிரைகார்பனைல் ஓர் இடைப்பொதி அணைவுச் சேர்மமாகும். C-C பிணைப்புகளுக்கு இடையிலுள்ள தொலைவு 1.426 Â ஆகும்.
# வளையபியூட்டாடையீன் இரும்பு டிரைகார்பனைல்

## பண்புகள்

டிரைகார்பனைல் அணைவுச் சேர்மத்தை செரிக் அமோனியம் நைட்ரேட்ட்டுடன் சேர்த்து சூடுபட்டுத்தினால் வளையபியூட்டாடையீன் ஆக்சிசனேற்ற அணைவுநீக்கம் அடைகிறது. வெளியேற்றப்படும் வளையபியூட்டாடையீன் குயினோனால் ஈர்க்கப்படுகிறது. குயினோன் இங்கு இரு எலக்ட்ரான் கவரியாகச் செயல்படுகிறது.
வளையபியூட்டாடையீன் இரும்பு டிரைகார்பனைல் அதன் சில வேதிவினைகளில் அரோமாட்டிக் தன்மையை வெளிப்படுத்துகிறது. இவ்வினைகளை எலக்ட்ரான்கவர் அரோமாட்டிக் பதிலீட்டு வினைகள் என்று வகைப்படுத்தலாம். :
:
அசிட்டைல் குளோரைடு மற்றும் அலுமினியம் குளோரைடுடன் சேர்ந்து இச்சேர்மம் பிரீடல் கிராப்ட்சு அசைலேற்ற வினைக்கு உட்படுகிறது. அசைல் வழிப்பெறுதி 2 உருவாகிறது. பார்மால்டிகைடு மற்றும் ஐதரோகுளோரிக் அமிலத்துடன் வினைபுரிந்து குளோரோமெத்தில் வழிப்பெறுதி 3 உருவாகிறது. வில்சுமெயர்-ஆக் வினையில் என்-மெத்தில்பார்மனிலைடு மற்றும் பாசுபரசு ஆக்சிகுளோரைடுடன் வினையில் ஈடுபட்டு பார்மைல் சேர்மம் 4 கிடைக்கிறது. மானிச் வினையில் அமீன் வழிப்பெறுதி 5 கிடைக்கிறது.
இவ்வினையின் வினை வழிமுறை எலக்ட்ரான் கவர் அரோமாட்டிக் பதிலீட்டு வினையை ஒத்த வினையாக உள்ளது.
:
# வளையபியூட்டாடையீன் இரும்பு டிரைகார்பனைல்

## தொடர்புடைய சேர்மங்கள்

இரும்பு கார்பனைலுடன் டைபீனைலசிட்டைலீன் சேர்த்து வினைபுரியச் செய்து பல ஆண்டுகளுக்கு முன்பாகவே பெட்டிட் (C4Ph4)Fe(CO)3 தயாரித்தார்.
(பியூட்டாடையீன்)இரும்பு டிரைகார்பனைல் இச்சேர்மத்துடன் சம எலக்ட்ரான் அமைப்பைக் கொண்டதாக உள்ளது.
# மைசூரின் கலாச்சாரம்

மைசூர் இந்தியாவின் கர்நாடக மாநிலத்தில் உள்ள ஒரு நகரமாகும். இது கர்நாடகாவின் **கலாச்சார தலைநகரம்** என்று அழைக்கப்படுகிறது. மைசூர் பல நூற்றாண்டுகளாக மைசூர் இராச்சியத்தை ஆண்ட உடையார் மன்னர்களின் தலைநகராக இருந்தது. உடையார்கள் கலை மற்றும் இசைக்கு சிறந்த புரவலர்களாக இருந்தனர். மேலும் மைசூரை ஒரு கலாச்சார மையமாக மாற்ற குறிப்பிடத்தக்க பங்களிப்பை வழங்கியுள்ளனர். மைசூர் அரண்மனைகள், அருங்காட்சியகங்கள் மற்றும் கலைக்கூடங்கள் மற்றும் தசரா காலத்தில் இங்கு நடைபெறும் விழாக்களுக்கு உலகளவில் பிரபலமாக உள்ளது. மைசூர் மசாலா தோசை மற்றும் மைசூர் பாக் போன்ற பிரபலமான உணவுகளுக்கும் மைசூர் தனது பெயரைக் கொடுத்துள்ளது. மைசூர் பட்டுப் புடவை என அழைக்கப்படும் பிரபலமான பட்டுப் புடவையின் தோற்றம் மைசூர் ஆகும். மேலும் மைசூர் ஓவியம் என்று அழைக்கப்படும் பிரபலமான ஓவிய வடிவத்தையும் உருவாக்கியுள்ளது.
# மைசூரின் கலாச்சாரம்

## அரண்மனைகள்

மைசூரின் உடையார் மன்னர்கள் மைசூரில் சில அரண்மனைகளைக் கட்டியுள்ளனர். இதனால் மைசூர் அரண்மனைகளின் நகரம் என்ற பெயரை சம்பாதித்துள்ளது. இங்கே உள்ள அரண்மனைகள் பின்வருமாறு:
# மைசூரின் கலாச்சாரம்

## அரண்மனைகள்

### அம்பவிலாச அரண்மனை

இது மைசூரின் பிரதான அரண்மனை என்றும் மைசூர் அரண்மனை என்றும் அழைக்கப்படுகிறது. இந்த அரண்மனை 1912 ஆம் ஆண்டில் இந்தோ சரசனிக் பாணியில் ரூ .4,150,000 செலவில் கட்டப்பட்டது. 1897 பிப்ரவரியில் சாமராஜா உடையாரின் மூத்த மகள் ஜெயலட்சம்மன்னியின் திருமணத்தின்போது இந்த இடத்தில் இருந்த முந்தைய மர அரண்மனை தீயில் எரிந்தது. இந்த அரண்மனையின் கட்டிடக் கலைஞர் திரு. ஹென்றி இர்வின் மற்றும் ஆலோசனை பொறியாளர் திரு ஈ.டபிள்யூ பிரிட்ச்லி என்பவராவார். இந்த அரண்மனை மூன்று மாடி அமைப்பு கொண்டதாகும். இது உயரமான கோபுரத்துடன் அமைந்த குவிமாடம் தரையில் இருந்து 145 அடி உயரத்தில் உள்ளது. முதல் தளத்தில் பிரமாண்டமான தர்பார் மண்டபம் உள்ளது. அங்கு மன்னர்கள் தங்கள் கூட்டத்தை நடத்தினர். அரண்மனைக்குள் உள்ள மற்ற சில முக்கியமான அரங்குகள் கல்யாண மண்டபம், பொம்மைகளின் மண்டபம் மற்றும் அம்பா விலாசா (தனியார் மண்டபம்). ஓவியங்கள், சுவரோவியங்கள், ஆயுதங்கள், கோப்பைகள், கண்ணாடி சாரளங்கள் மற்றும் அலங்கரிக்கப்பட்ட குவிமாடங்கள் இந்த அரண்மனையின் கட்டடக்கலை சிறப்பை மேம்படுத்துகின்றன. தசராவின் போது அனைத்து விழாக்களுக்கும் இது மையமாகும்.